
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Επιτροπών επεξεργασίας και κατάρτισης συμβά¬ 
σεων καθώς και ορισμός μελών αυτών. 1 

Συγκρότηση και ορισμός μελών επιτροπής για τη διενέργεια 
διαγωνισμού και αξιολόγησης προσφορών. .' 2 


Παροχή της εγγύησης του Δημοσίου προς την Τράπεζα Πί- 
στεως για τη χορήγηση . δανείου ποσού δρχ. 
1.000.000.000 στο Ταμείο Ασφαλίσεως Τυπογράφων 


και Μισθωτών Γραφικών Τεχνών. 3 

Υπαγωγή του τακτικού προσωπικού του Θ.Χ.Π Δράμας στις 
διατάξεις του άρθρου 11 του Ν.Δ/τος 4277/19.62 και 
στην ασφάλιση ΙΚΑ-ΕΤΕΑΜ. 4 

Ανάθεση έργου με μίσθωση από το Αρεταίειο Ν/μείο του 
Παν/μίου Αθηνών. 5 


Συμπληρωματική απόφαση κοστολόγησης, των δωρεάν διατι- 
θεμένων συγγραμμάτων στους φοιτητές ΑΈ.Ι... 6 

Τροποποίηση του άρθρου Γπαρ. 1 εδαφ. α' της υπ’ αριθ. 1/ 
1984 Αστυν. Δ/ξης της πρώην Δ/νσης Χωρ/κης Ζακύν- 
, θου «Περί όρων λειτουργίας κέντρων τεχνικών παι- 
γνίων . ..ί. 7 

Σύσταση ίδιου νομικού προσώπου στην Κοινότητα Μονοσπί- 


των Ν. Ημαθίας με την επωνυμία «Σχολική Επιτροπή Δη¬ 
μοτικού Σχολείου και Νηπιαγωγείου Μονοσπίτων».8 

Υπαγωγή προσωπικού κοινότητας Αρκοχωρίου Ν. Ημαθίας 
στις διατάξεις του Ν. 1188/81.. 9 

Τροποποίηση της απόφασης σύστασης του Ν.Π. «Σχολική 
Επιτροπή Δημοτικού Σχολείου Νίκης και Δημοτικού Σχο¬ 
λείου Αχίλλειου Νίκης» Ν. Λάρισας. . ..10 

Σύσταση ίδιου νομικού προσώπου στην Κοινότητα Περίστα¬ 
σης Ν. Πιερίας με την επωνυμία «Νεκροταφείο Κοινότητας 
Περιστάσεως». ..... 11 

Μεταβίβαση κυριότητος κοινοχρήστων εκτάσεων στην κοιν. 
Στρυμονοχωρίου Ν. Σερρών. . ... .....12 

Υπαγωγή του προσωπικού της Κοινότητας Πρασσέ Ν. Χα¬ 
νιών στις διατάξεις του Α' μέρους Ν. 1188/81.13 

Υπαγωγή του προσωπικού της Κοινότητας Λουσακιών Ν. 
Χανιών στις διατάξεις του Ν. 1188/81. ..14 

Διορθώσεις Σφαλμάτων 

Διόρθωση σφάλματος στη Δ2γ/18654/18.6.91 απόφαση 
Υπουργ. Υγείας, Πρόνοιας και Κοιν. Ασφαλίσεων.15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 36476 (1) 

Συγκρότηση Επιτροπών επεξεργασίας και κατάρτισης συμβά¬ 
σεων καθώς και ορισμός μελών αυτών. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α)ΤουΝ. 1797/88 (ΦΕΚ 164/Α'/4.8.88) «Προμήθειες του 
Δημόσιου Τομέα και ρυθμίσεις συναφών θεμάτων». 

β) Του Π.Δ. 173/90 (ΦΕΚ 62/Α'/20.4.90) «Κανονισμός 
προμηθειών Δημοσίου (ΚΠΔ)», όπως τροποποιήθηκε με το Π.Δ. 
137/91 (ΦΕΚ 55/Α/91). 

γ) Του Π.Δ. 105/89 (ΦΕΚ 45/Α/89) «Προσαρμογή της Ελ¬ 
ληνικής Νομοθεσίας περί κρατικών προμηθειών προς το Κοινο¬ 
τικό Δίκαιο κ.λπ.». 

δ) Του Π.Δ. 320/88 (ΦΕΚ 149/Α/88) «Οργανισμός των 
Υπηρεσιών του Υπουργείου Προεδρίας της Κυβέρνησης», όπως 
τροποποιήθηκε μεταγενέστερα. 

2. Την 20437/519/0026/22.5.89 απόφαση του Υπουργού 
Οικονομικών «Ρύθμιση διαδικασιών ανάθεσης εκτέλεσης εργα¬ 
σιών από το Δημόσιο και τα ΝΠΔΔ» που κυρώθηκε με το Ν. 
1881/90 (ΦΕΚ 42/Α’/23.3.90). 

3. Την ΥΑΠ/Φ41.1/10440/1.4.91 απόφαση του Υπουρ¬ 
γού Προεδρίας της Κυβέρνησης «Έγκριση ανάθεσης μηχανογρα¬ 
φικών εργασιών σε τρίτους». 

4. Την εισήγηση κατακύρωσης. 

5. Την ανάγκη επεξεργασίας και κατάρτισης του κειμένου της 
σύμβασης των έργων «ΘΑΛΗΣ» και «ΣΟΛΩΝ» σύμφωνα με τους 
όρους της διακήρυξης, αποφασίζουμε: 

Α. Συνιστούμε δύο (2) πενταμελείς επιτροπές, προκειμένου να 
επεξεργασθούν και να καταρτίσουν το κείμενο σχεδίου των συμ¬ 
βάσεων των έργων «ΘΑΛΗΣ» και «ΣΟΛΩΝ», με τις ανάδοχες 
εταιρείες σύμφωνα με τους όρους της διακήρυξης, ως εξής: 

1. Μία πενταμελής Επιτροπή για τη σύνταξη του κειμένου 
σύμβασης με την εταιρεία ΟΟΟΡΕΚ5 ΑΝϋ ΕΥΒΚΑΝϋ που συ¬ 
γκέντρωσε τη μεγαλύτερη βαθμολογία στο διαγωνισμό για την 
εκπόνηση της μελέτης για το έργο «ΣΟΛΩΝ». 

2. Μία πενταμελής Επιτροπή για τη σύνταξη του κειμένου 
σύμβασης σε συνεργασία με την εταιρεία ΡΕΑΝΕΤ-3ΕΜΑ που 
συγκέντρωσε τη μεγαλύτερη βαθμολογία στο διαγωνισμό για την 
εκπόνηση της μελέτης του έργου «ΘΑΛΗΣ». 

Β. Οι Επιτροπές συνεδριάζουν όταν είναι παρόντα τουλάχιστον 
τρία μέλη τους και λειτουργούν σύμφωνα με τις ισχύουσες κάθε 

φορά γενικές διατάξεις περί συλλογικών οργάνων. 

Γ. Έργο της Επιτροπής είναι η σύνταξη των κειμένων των 
συμβάσεων σύμφωνα με τους όρους των αντιστοίχων διακηρύ¬ 
ξεων. 

Δ. Τα μέλη της Επιτροπής για τη σύνταξη κειμένου σχεδίου 
σύμβασης για το έργο «ΣΟΛΩΝ» είναι: 

1. Ταβλαρίδης Κων/νος, Δ/ντής Οργάνωσης στην Εθνική 
Α.Ε. Διοίκησης και Οργάνωσης. 

2. Αριστομένης Κομισόπουλος, Νομικός Σύμβουλος του 
Υπουργείου Προεδρίας της Κυβέρνησης. 

3. Ανδρονόπουλος Βασίλειος, Γενικός Δ/ντής του Υπουργείου 
Προεδρίας της Κυβέρνησης. 

4. Παπασπύρου Δημήτριος, Δ/ντής Οικονομικού ΥΠ.Π.Κ. 

5. Διαλισμάς Στέφανος, Εμπ/νας Πληροφορικής. 

Ε. Τα μέλη της Επιτροπής για τη σύνταξη κειμένοι/ σχεδίου 
σύμβασης για το έργο «ΘΑΛΗΣ» είναι: 

1. Ταβλαρίδης Κων/νος, Δ/ντής Οργάνωσης στην Εθνική 
Α.Ε. Διοίκησης και Οργάνωσης. 

2. Κομισόπουλος Αριστομένης, Νομικός Σύμβουλος του 
Υπουργείου Προεδρίας της Κυβέρνησης. 

3. Ριζάς Βασίλειος, Γεν. Δ/ντής Γενικού Λογιστηρίου του 
Υπουργείου Οικονομικών. 

4. Παπασπύρου Δημήτριος, Δ/ντής Οικονομικού ΥΠ.Π.Κ. 

5. Διαλισμάς Στέφανος, Εμπ/νας Πληροφορικής. 

Το έργο της Επιτροπής να ολοκληρωθεί μέχρι 10.10.91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Σεπτεμβρίου 1991 

Ο ΥΠΟΥΡΓΟΣ 

* ΜΙΛΤΙΑΔΗΣ ΕΒΕΡΤ 
-+- 

Αριθ. ΔΙΑΚ/Φ6.47/36630 (2) 

Συγκρότηση και ορισμός μελών επιτροπής για τη διενέργεια δια¬ 
γωνισμού και αξιολόγησης προσφορών. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) του Ν. 1797/88 (ΦΕΚ 164/Α74.8.88) «Προμήθειες του 
Δημόσιου Τομέα και ρυθμίσεις συναφών θεμάτων». 

β) Του Π.Δ. 173/90 (ΦΕΚ 62/Α’/10.4.90) «Κανονισμός 
Προμηθειών Δημοσίου (ΚΠΔ)», όπως τροποποιήθηκε με το Π.Δ. 
137/91 (ΦΕΚ 55/Α-). 

γ) Του Π.Δ. 320/1988 (ΦΕΚ 149/Α-/88) «Οργανισμός 
των Υπηρεσιών του Υπουργείου Προεδρίας της Κυβέρνησης», 
όπως τροποποιήθηκε μεταγενέστερα. 

2. Την 20437/519/0026/22.5.89 απόφαση του Υπουργού 
Οικονομικών «Ρύθμιση διαδικασιών ανάθεσης εκτέλεσης εργα¬ 
σιών από το Δημόσιο και τα ΝΠΔΔ» που κυρώθηκε με το Ν. 
1881/90 (ΦΕΚ 42/Α-/23.3.90). 

3. Την ΥΑΠ/Φ41.1/10440/1.4.91 απόφαση του Υπουρ¬ 
γού Προεδρίας της Κυβέρνησης «Έγκριση ανάθεσης μηχανογρα¬ 
φικών εργασιών σε τρίτους». 

4. Την ανάγκη διενέργειας δημόσιου ανοικτού διαγωνισμού 
για την ανάθεση έργων πληροφορικής (εκπόνηση μελετών) σε 
τρίτους, αποφασίζουμε: 

Α. Συγκροτούμε επταμελή επιτροπή διενέργειας δημοσίου 
ανοικτού διαγωνισμού και αξιολόγησης προσφορών για τη σύ¬ 
νταξη μελέτης και προδιαγραφών του πληροφοριακού συστήμα¬ 
τος «ΑΘΗΝΑ» (ΜΕΛΕΤΗ ΚΑΙ ΠΡΟΔΙΑΓΡΑΦΕΣ ΓΙΑ ΤΗΝ 
ΟΡΓΑΝΩΣΗ ΚΑΙ ΒΕΛΤΙΩΣΗ ΠΑΡΕΧΟΜΕΝΩΝ ΥΠΗΡΕ¬ 
ΣΙΩΝ ΜΙΚΡΩΝ ΑΣΦΑΛΙΣΤΙΚΩΝ ΤΑΜΕΙΩΝ ΜΕ ΤΗ 
ΧΡΗΣΗ ΤΗΣ ΠΛΗΡΟΦΟΡΙΚΗΣ). 

Β. Έργο της Επιτροπής είναι η συγκέντρωση των προσφορών, 
η αποσφράγιση αυτών, η αξιολόγησή τους και η σύνταξη πρακτι¬ 
κών καθώς και η επίλυση παντός εν γένει θέματος που προκύπτει 
κατά τη διενέργεια του διαγωνισμού. 


Γ. Η Επιτροπή συνεδριάζει όταν είναι παρόντα τουλάχιστον 
πέντε μέλη της και λειτουργεί σύμφωνα με τις ισχύουσες κάθε 
φορά γενικές διατάξεις περί των συλλογικών οργάνων. 

Δ. Τα μέλη της Επιτροπής για τη διενέργεια διαγωνισμού και 
αξιολόγησης προσφορών για τη σύνταξη μελέτης και προδιαγρα¬ 
φών του πληροφοριακού συστήματος «ΑΘΗΝΑ» είναι: 

1. Κ. Παπανδρέου, Επικ. καθηγητής Οικονομικού Πανεπι¬ 
στημίου Αθηνών, ως Πρόεδρος. 

2. Κ. Ταβλαρίδης, Δ/ντής Οργάνωσης της Εθνικής Α.Ε. Διοι- 
κήσεως και Οργανώσεως, ως μέλος. 

3. Ν. Σαριδάκης, αναπληρωτής προϊστάμενος Δ/νσης Προ¬ 
γραμματισμού και εφαρμογών ΥΑΠ, ως μέλος. 

4. Π. Ρήγας, υποδιευθυντής νέων εφαρμογών ΚΗΥΚΥ, ως 
μέλος. 

5. Γεώργιος Μπόρας προϊστάμενος Τμήματος Α της Δ/νσης 
Οικονομικού της Γ.Γ. Κοινωνικών Ασφαλίσεων, ως μέλος. 

6. X. Παπακωνσταντίνου, Επιθεωρητής της Γ.Γ. Κοινωνικών 
Ασφαλίσεων, ως μέλος. 

7. Α. Σαμουήλ, προϊστάμενος Τμήματος Δ' της Δ/νσης Νέων 
Εφαρμογών του ΚΗΥΚΥ, ως μέλος. 

Ε. Το έργο της Επιτροπής θα ολοκληρωθεί μέχρι 8 Νοεμβρίου 
1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Σεπτεμβρίου 1991 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

-♦- 

Αριθ. 2059679/13563/0025 (3) 

Παροχή της εγγύησης του Δημοσίου προς την Τράπεζα Πίστεως 

για τη χορήγηση δανείου ποσού δρχ. 1.000.000.000 στο Τα¬ 
μείο Ασφαλίσεως Τυπογράφων και Μισθωτών Γραφικών Τε¬ 
χνών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις τωνΑ.Ν. 747/1945 και 9/1967 και του άρ¬ 
θρου 8 του Ν. 1266/82. 

2. Την πράξη του Διοικητή της Τ.Ε. αριθ. 1633/27.10.89, 
όπως συμπληρώθηκε με την αριθ. 450/6.6.90, για τη χρηματο¬ 
δότηση Δημοσίων Επιχειρήσεων και Οργανισμών (ΔΕΚΟ). 

3. Το από 13.9.91 έγγραφο της Τράπεζας Πίστεως με το 
οποίο εγκρίνεται η δανειοδότηση προς το ΤΑΤ με ποσό 
1.000.000.000 δρχ. και στο οποίο αναφέρονται οι όροι του δα¬ 
νείου. 

4. Την αριθ. 4554/13.9.91 απόφαση του Δ.Σ. του ΤΑΤ & 
ΜΓΤ με την οποία εγκρίνεται η σύναψη του ανωτέρω δανείου. 

5. Το αριθ. Φ27Δ2/2136/9.9.91 έγγραφο του Υπουργείου 
Υγείας, Πρόνοιας και Κοιν. Ασφαλίσεων με το οποίο εγκρίνεται η 
προαναφερόμενη δανειοδότηση. ■ 

6. Το αριθ. 11495/16.9.91 έγγραφο του ΤΑΤ & ΜΓΤ με το 
οποίο ζητεί την εγγύηση του Ελληνικού Δημοσίου για την ανω¬ 
τέρω δανειοδότηση. 

7. Το αριθ. 58793/Β.777/6.9.91 έγγραφο του Υπουργείου 
Εθνικής Οικονομίας με το οποίο συμφωνεί για τη δανειοδότηση 
του ΤΑΤ & ΜΓΤ, αποφασίζουμε: 

Παρέχουμε την εγγύηση του Ελληνικού Δημοσίου στην Τρά¬ 
πεζα Πίστεως για τη χορήγηση δανείου προς το Ταμείο Ασφαλί¬ 
σεως Τυπογράφων και Μισθωτών Γραφικών Τεχνών ποσού δρχ. 
ενός δισεκατομμυρίου (1.000.000.000). 

Το Ελληνικό Δημόσιο παραιτείται από την εφαρμογή και τις 
ενστάσεις των άρθρων 855 και 867 και διατηρεί τα δικαιώματα 
και τις ενστάσεις που απορρέουν από τα άρθρα 853, 858, 862 
και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα 
με τους όρους, που αναφέρονται στις αριθ. 1633/27.10.89 και 
450/6.6.90 πράξεις του Διοικητή της Τράπεζας της Ελλάδος 

και το αριθμ. 13563/13.9.91 έγγραφο της Τράπεζας Πίστεως. 

Με την απόφαση αυτή αναλαμβάνουμε την υποχρέωση, σε πε¬ 
ρίπτωση καθυστέρησης εξόφλησης ληξιπρόθεσμης δόσης ή μέ¬ 
ρους αυτής ενδιαμέσων τόκων ή τόκων υπερημερίας του δανείου 
αυτού, να καταβάλουμε στο δανειστή μέσα σε δύο (2) μήνες από 
τη λήξη της εκάστοτε οφειλής τα ποσά που προέρχονται από την 
ανωτέρω αιτία και μετά από προηγούμενη βεβαίωση των ποσών 
αυτών στην οικεία Δ.Ο.ΐ. στο λογ/σμό Νο 555 σύμφωνα με τη 
διάταξη του Π.Δ/τος αριθμ. 16/1989 (ΦΕΚ 6/Α'/1989) και 
τις οδηγίες της εγκυκλίου μας αριθ. 98348/2945/8.8.79. 

Η Τράπεζα Πίστεως παρακαλείται να μας στείλει αντίγραφο 
της σύμβασης που θα υπογράψει με το ΤΑΤ & ΜΓΤ, πίνακα το¬ 
κοχρεωλυτικής εξόφλησης του εν λόγω δανείου και να μας ενημε¬ 
ρώνει για την πορεία της εξυπηρέτησης του δανείου. 

Το ΤΑΤ & ΜΓΤ παρακαλείται να φροντίζει για την εμπρόθε¬ 
σμη εξόφληση του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1991 

ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

- 4 - 

Αριθ. Φ16/1777 (4) 

Τπαγωγή του τακτικού προσωπικού του Θ.Χ.Π. Δράμας στις 

διατάξεις του άρθρου 11 του Ν.Δ/τος 4277/1962 και στην 

ασφάλιση ΙΚΑ- ΕΤΕΑΜ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παρ. 1 του Ν. 1654/86 «Υπα¬ 
γωγή του τακτικού προσωπικού των νομικών προσώπων Δημο¬ 
σίου Δικαίου στις διατάξεις του άρθρου 11 του Ν.Δ. 4277/1962 
και άλλες διατάξεις». 

2. Την γνώμη του Διοικητικού Συμβουλίου του Θεραπευτη¬ 
ρίου Χρονιών Παθήσεων Δράμας που διατυπώθηκε στην αριθ. 7/ 
6/4.4.1991 απόφασή του. 

3. Το γεγονός ότι το τακτικό προσωπικό του εν λόγω Θερα¬ 

πευτηρίου ασφαλίζεται στο ΙΚΑ με τις διατάξεις του Α.Ν. 1846/ 
1951, αποφασίζουμε: , 

1. Το τακτικό προσωπικό του Θεραπευτηρίου Χρονιών Παθή¬ 
σεων Δράμας, το οποίο ασφαλίζεται στον Κλάδο συντάξεων του 
Ιδρύματος Κοινωνικών Ασφαλίσεων (Ι.Κ.Α.), υπάγεται στις δια¬ 
τάξεις του άρθρου 11 του Ν.Δ. 4277/1962 {ΦΕΚ 191) από την 
πρώτη του επόμενου μήνα από τη δημοσίευση της απόφασης αυ¬ 
τής στην Εφημερίδα της Κυβερνήσεως. . 

2. Από την ίδια ανωτέρω ημερομηνία το εν λόγω προσωπικό 
υπάγεται στην ασφάλιση του Ειδικού Τομέα, Επικουρικής Ασφά¬ 
λισης Μισθωτών (ΙΚΑ-ΕΤΕΑΜ). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1991 

Ο ΥΠΟΥΡΓΟΣ 

Γ. ΣΟΥΡΛΑΣ 

-♦- ' - 

Αριθ. Φ.136.11/Β2/3812α (5) 

Ανάθεση έργου με μίσθωση από το Αρεταίειο Ν/μείο του Παν/ 
μίου Αθηνών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 


2. Την αριθμ. 51/1991 πράξη του Υπουργικού Συμβουλίου, 
αποφασίζουμε: 

Καθορίζουμε τον αριθμό των προσώπων που μπορεί το Αρε¬ 
ταίειο Νοσοκομείο του Παν/μίου Αθηνών να αναθέσει έργο με μί¬ 
σθωση σε δεκαεπτά (17) γιατρούς, διαφόρων ειδικοτήτων, για 
χρονικό διάστημα έξι (6) μηνών, με συνολική αμοιβή 1.500.000 
δρχ. στον καθένα, ως ακολούθως: 

Έξι (6) αναισθησιολόγόυς. 

Δύο (2) μαιευτήρες - γυναικολόγους. 

Δύο (2) ακτινολόγους. 

Δύο (2) χειρούργόυς. 

Δύο (2) ακτινοθεραπευτές. 

Δύο (2) παιδιάτρους. 

Ένα (1) μικροβιολόγο. 

Προσόντα: 

α) πτυχίο ειδικότητας, 

β) άδεια ασκήσεως επαγγέλματος. 

Το ανωτέρω προσωπικό θα απασχοληθεί για την εκτέλεση 
ερευνητικών προγραμμάτων του ανωτέρω Ιδρύματος. 

Η δαπάνη θα βαρύνει τον προϋπολογισμό του Ιδρύματος και η 
αμοιβή καταβάλλεται ανάλογα με την πρόοδο της εργασίας και η 
εξόφληση θα γίνει μετά την ολοκλήρωση του έργου. 

Το έργο που θα ανατεθεί δεν ανάγεται στον κύκλο καθηκόντων 
των υπαλλήλων και η εκτέλεσή του θα παρακολουθείται από την 
Εφορία του Νοσοκομείου, ώστε να έχει ολοκληρωθεί εντός του 
καθορισμένου, για την αποπεράτωση του έργου, χρόνο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Σεπτεμβρίου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ.ΘΡΗΣΚΕΥΜΑΤΩΝ 

Μ. ΕΒΕΡΤ Γ. ΣΟΥΦΛΙΑΣ 

-♦- 

Αριθ. Φ.121/Β3/4547 (6) 

Συμπληρωματική απόφαση κοστολόγησης των δωρεάν διατιθε- 
μένων συγγραμμάτων στους φοιτητές Α.Ε.Ι. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 95/1969 Περί δωρεάν διαθέσεως παρά του Κρά- 
' τους στους φοιτητές και σπουδαστές Α.Ε.Ι. των διά την διδασκα¬ 
λίαν αναγκαιούντων συγγραμμάτων, που τροποποιήθηκε και συ¬ 
μπληρώθηκε μεταγενέστερα από το Ν.Δ. 605/1970. 

2. Τις διατάξεις των παραγράφων 2 και 3 του άρθρου 23 του 
Ν. 1268/82 (ΦΕΚ 87/Α'/82) για τη δομή και λειτουργία των 
Α.Ε.Ι. 

3. Τις διατάξεις της αριθ. Φ. 141/Β3/1402/1984 (ΦΕΚ 
159/Β’/20.3.84) υπουργικής απόφασης για την έκδοση και 
διακίνηση των διδακτικών βιβλίων των Α.Ε.Ι., όπως αυτή τρο¬ 
ποποιήθηκε μεταγενέστερα και ισχύει σήμερα. 

4. Την αριθμ. Η/1671/1.3.90 (ΦΕΚ 148/Β79.3.1990) 
απόφαση του Υπουργού Εθνικής Παιδείας και θρησκευμάτων 
μεταβίβαση δικαιώματος υπογραφής «με εντολή Υπουργού» 
στους Γενικούς Γραμματείς, στους Ειδικούς Γραμματείς και 
στους Προϊσταμένους των Διευθύνσεων και Τμημάτων της Κ.Υ. 
του ΥΠΕΠΘ», αποφασίζουμε: 

1. Τροποποιούμε την αριθμ. Β3/318/25.1.1991 (ΦΕΚ 68/ 
Β'/14.2.1991) υπουργική απόφαση μόνο ως προς το ακαδη¬ 
μαϊκό έτος κοστολόγησης του βιβλίου «Σύστημα Ελληνικών Νευ¬ 
μάτων» του Γ. Τριανταφυλλίδη των εκδόσεων «Οι Φίλοι των Κω¬ 
φαλάλων» το οποίο εκ παραδρομής κοστολογήθηκε για το ακαδ. 
έτος 1990-1991 αντί για το ακαδημαϊκό έτος 1989-1990 ως 
εξής: 

ΚΟΣΤΟΛΟΓΗΣΗ ΒΙΒΛΙΟΥ ΜΕ ΤΟ ΣΥΣΤΗΜΑ ΤΟΥ ΕΛΕΥΘΕΡΟΥ ΕΜΠΟΡΙΟΥ 

ΚΑΤ’ ΑΝΤΙΤΥΠΟ ΓΙΑ ΤΟ ΑΚΑΔ. ΕΤΟΣ 1989-1990 

Συγγραφέας 

ΕΚΔΟΣΕΙΣ «ΟΙ ΦΙΛΟΙ ΤΩΝ ΚΩΦΑΛΑΛΩΝ» 

Τίτλος Συγγράματος Τμήμα/Σχολή που διανέμεται 

Τιμή κατ’ αντίτυπο 

Γ. Τριανταφυλλίδης 

«Σύστημα Ελληνικών 

Παιδαγωγικό Δημοτικής 

2.200 


Νευμάτων» 

Εκπαίδευσης Αρ/λείου 

Παν/μίου Θεσ/νίκης 

- 


2) Συμπληρώνουμε τη Β3/1564/88 (ΦΕΚ 261/Β'/2.5.88) Υπουργική απόφαση μόνο ως προς το τμήμα διανομής του κατω¬ 
τέρω συγγράμματος, ως εξής: 


ΕΚΔΟΤΗΣ - ΔΙΑΧΕΙΡΙΣΤΗΣ 
«ΕΘΝΙΚΟ ΚΕΝΤΡΟ ΚΟΙΝΩΝΙΚΩΝ ΕΡΕΥΝΩΝ» 

Γιάννης Ν. Υφαντόπουλος «Ο Προγραμματισμός του Νοσηλευτική Εθνικού 

Τομέα Υγείας στην Ελλάδα. και Καποδιστριακού Παν/μίου 

Οικονομικές και Κοινωνικές Αθηνών 

Διαστάσεις. 


3) Συμπληρώνουμε τη Β3/2278/30.5.1990 (ΦΕΚ 357/Β'/18.6.1990) υπουργική απόφαση, μόνο ως προς το τμήμα διανομής 
του κατωτέρω συγγράμματος. 

ΕΠΙΣΤΗΜΟΝΙΚΕΣ ΕΚΔΟΣΕΙΣ «Γ. ΠΝΕΥΜΑΤΙΚΟΣ» 

ΗΑΕΙϋΑΥ ΚΕΝ5Ι0Κ «Φυσική» Μέρος Β' Παιδαγωγικό Δημοτικής 

Παν/μίου Πατρών 

4) Συμπληρώνουμε τηΒ3/1735/5.6.1991 (ΦΕΚ 608/Β'/1.8.1991) υπουργική απόφαση, μόνο ως προς το τμήμα διανομής 
των κάτωθι συγγραμμάτων που διενεμήθησαν με το σύστημα των συγγραφικών δικαιώμάτων κατ’ αντίτυπο για το ακαδ. έτος 1990- 
1991, ως εξής: 


1) Α. Τρακατέλης «Βιοχημεία» Τομ. Α μ I 

2) » » «Βιοχημεία» Τομ. Α' 

3) » » μ 2 -3α 

μ.3β 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Σεπτεμβρίου 1991 

Με εντολή Υπουργού 
Ο Ειδικός Γραμματέας 
Γ. ΚΑΡΑΜΠΑΤΖΟΣ 

-♦- 

Αριθ. 1011/1/11-δ (7) 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 1 
Τροποποίηση του άρθρου 1 παρ. 1 εδαφ. α' της υπ’ αριθ. 1/ 
1984 Αστυν. Δ/ξης της πρώην Δ/νσης Χωρ/κης Ζακύνθου 
«Περί όρων λειτουργίας κέντρων τεχνικών παιγνίων». 

Ο ΑΝΑΠΛΗΡΩΤΗΣ ΔΙΕΥΘΥΝΤΗΣ 
ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΖΑΚΥΝΘΟΥ 

Έχοντας υπόψη της διατάξεις: 

1. Του άρθρου 33 του Π.Δ. 161/15.4.88 «Αναδιάρθρωση, 
σύσταση, οργάνωση και λειτουργία Περιφερειακών Υπηρεσιών 
της Ελληνικής Αστυνομίας» και άλλες διατάξεις και άρθρου 12 
του Ν. 1481/1984. 

2. Του άρθρου 86 παρ. 2 (αρμοδιότητες αρθ. 75 παρ. 4 του 
Π.Δ. 582/1984) «Σύσταση, οργάνωση και λειτουργία των κε¬ 
ντρικών και περιφερειακών Υπηρεσιών του Υπουργείου Δημόσιας 
Τάξης». 

3. Του άρθρου 5 παρ. 1 του Β.Δ. 29/1971 «Περί τυχηρών και 
μη παιγνίων». 

4. Του άρθρου 135 παρ. 1 του Π.Δ. 141/1991 «Αρμοδιότη¬ 
τες οργάνων και υπηρεσιακές ενέργειες του Υπουργείου Δημό¬ 
σιας Τάξης και θέματα οργάνωσης υπηρεσιών», τροπο¬ 
ποιούμε: 

Το άρθρο 1 παρ. 1 εδαφ. α' της υπ’ αριθ. 1/1984 Αστυνομι¬ 
κής Διάταξης της πρώην Διοικήσεως Χωρ/κής Ζακύνθου, ως 


Ιατρικής Δημοκριτείου Παν/μίου Θράκης 

» » » >► 

» » » » 


κατωτέρω: 

1. Η σύμφωνα με τις δ/ξεις του Β.Δ. 29/1971 απαιτουμένη 
άδεια διενεργείας τεχνικών παιγνίων σε δημόσια γενικά κέντρα 
περιφέρειας μας ήτοι: Ξενοδοχεία, Καφενεία, Αίθουσες αναγνω¬ 
ρισμένων Σωματείων, Συλλόγων, Ομίλων πάσης φύσεως και 
οιουσδήποτε χώρους προσιτούς στο κοινό, χορηγείται για μεν την 
περιφέρεια του Αστυν. Τμήματος Ζακύνθου από το Τμήμα Ασφα¬ 
λείας Ζακύνθου, για δε τη λοιπή περιφέρερεια από το Αστυν. 
Τμήμα Κατασταρίου. 

Κατά τα λοιπά η 1/1984 Αστυν. Διάταξη ισχύει ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ζάκυνθος, 11 Σεπτεμβρίου 1991 

Ο Διευθυντής κ.α.α. 

ΠΑΝΑΓΙΩΤΗΣ ΕΥΘΥΜΙΟΠΟΥΛΟΣ 

- 4 - 

Αριθ. 11548 (8) 

Σύσταση ίδιου νομικού προσώπου στην Κοινότητα Μονοσπίτων 

Ν. Ημαθίας με την επωνυμία «Σχολική Επιτροπή Δημοτικού 

Σχολείου και Νηπιαγωγείου Μονοσπίτων». 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτι¬ 
κού Κώδικα (Π.Δ. 323/1989) «Κωδικοποίηση του Δημοτικού 
και Κοινοτικού Κώδικα». 

2. Τις διατάξεις του άρθρου 5 του Ν. 1894/1990. 

3. Την αριθ. 66/91 απόφαση του Κοιν. Συμβουλίου Μονοσπί¬ 
των, αποφασίζουμε: 

1. Συνιστούμε στην Κοινότητα Μονοσπίτων του Νομού Ημα¬ 
θίας ίδιο Νομικό Πρόσωπο με την επωνυμία «Σχολική Επιτροπή 
Δημοτικού Σχολείου και Νηπιαγωγείου Μονοσπίτων». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λει¬ 
τουργικές δαπάνες καθαριότητας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των 
διδακτηρίων. 

γ) Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία για 
τη σχολική βιβλιοθήκη και γενικά με όλα τα μέσα που είναι απα¬ 
ραίτητα για τη λειτουργία τους και γενικότερα η λήψη όλων των 
μέτρων που κρίνονται αναγκαία για τη στήριξη της διοικητικής 
λειτουργίας των σχολικών μονάδων. 

3. Το Νομικό Πρόσωπο με την επωνυμία Σχολική Επιτροπή 
διοικείται από 7μελές Διοικητικό Συμβούλιο, αποτέλούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Δύο (2) Κοινοτικούς Συμβούλους, ως μέλη, 
γ) Τους εκάστοτε Διευθυντές των σχολικών μονάδων της εκ¬ 
παίδευσης για την οπία γίνεται η παρούσα σύσταση νομικού προ¬ 
σώπου. 

δ) Τον εκάστοτε πρόεδρο του Συλλόγου γονέων και κηδεμόνων 
της αναφερόμενης εκπαίδευσης. · 

ε) Ένα (1) δημότη γονέα μαθητή του Δημοτικού Σχολείου ή 
Νηπιαγωγείου. 

4) Η θητεία των μελών του Διοικητικού Συμβουλίου ακολου¬ 
θεί την κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα 
του νομικού προσώπου. 

5. Πόροι του Νομικού Προσώπου είναι: 
α) Η μηνιαία (ως κατά τον παρόντα χρόνο) εισφορά της Κοινό¬ 
τητας του 12% των 2/3 της τακτικής επιχορήγησης, όπως προ- 
βλέπεται από τις διατάξεις του ισχύοντος άρθρου 25 του Ν. 
1828/89 αναλογικά σύμφωνα με τον αριθμό μαθητών αφού υφί- 
σταται και δεύτερο νομικό πρόσωπο, ή σύμφωνα με την εκάστοτε 
νομοθεσία επιχορήγησης σε περίπτωση τροποποίησης του Ν. 
1828/89 στο άρθρο 25. Γίνεται μνεία ότι ανάλογή εισφορά θα 
έχουν και οι Ο.Τ.Α. και οι όμορες Κοινότητες των οποίων οι μα¬ 
θητές φοιτούν σε σχολικές μονάδες της Κοινοτήτάς μας και σύμ¬ 
φωνα με τις κείμενες διατάξεις (παρ. 3 άρθρ. 25 του Ν. 1828/ 
89) η τακτική επιχορήγηση πραγματοποιείται - υπολογίζεται επί 
του πληθυσμιακού δεδομένου απογραφών. 
β) Η ετήσια επιχορήγηση του Κράτους, 
γ) Οι προαιρετικές επιχορηγήσεις του Ο.Τ.Α. της έδρας και 
των ομόρων Κοινοτήτων, δεδομένου ότι το 12% των 2/3 της 
τακτικής οικονομικής ενίσχυσης, θεωρείται υποχρεωτική. 

δ) Κάθε είδους εισφορές, δωρεές, κληρονομιές, "κληροδοσίες 
κ.λπ. 

ε) Εισπράξεις από το αντίτιμο των παρεχομένων πραγμάτων ή 
υπηρεσιών. 

στ) Πρόσοδοι από την υπηρεσία του. 
ζ) Πρόσοδοι από την περιουσία του (ακίνητη - κινητή) 
η) Περιουσία από δωρεές ημεδαπών και Ελλήνων αποδήμων. 
7. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή ως και σε Τράπεζες, Ν.Π.Δ.Δ. και Ν.Π.Ι.Α. 
από τον Πρόεδρο και όταν αυτός απουσιάζει ή κωλύεται από τον 
Αντιπρόεδρο, ή τον ορισθησόμενο δι’ αποφάσεως του Διοικητικού 
Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

• Βέροια, 13 Αυγούστου 1991 

Η Νομάρχης 

ΦΑΝΗ ΠΑΡΤΣΑΦΤΛΛΙΔΟΤ 


Αριθ. 13859 (9) 

Υπαγωγή προσωπικού κοινότητας Αρκοχωρίου Ν. Ημαθίας στις 
διατάξεις του Ν. 1188/81. 

Η ΝΟΜΑΡΧΗΣ ΗΜΑΘΙΑΣ 

Με την 13859/12.9.1991 απόφαση του Νομάρχη Ημαθίας, 
που εκδόθηκε σύμφωνα με τις κείμενες διατάξεις, νομιμοποιείται 
η 12/91 απόφαση του Κ.Σ. Αρκοχωρίου, περί υπαγωγής του 
προσωπικού της Κοινότητας στις διατάξεις του Α’ μέρους του Ν., 
1188/81. 

Βέροια, 12 Σεπτεμβρίου 1991 

Με εντολή Νομάρχη 
Ο Διευθυντής 
ΚΩΝ. ΚΑΡΑΚΩΤΣΙΟΣ 

- 4 - ' 

Αριθ. 17338 (10) 

Τροποποίηση της απόφασης σύστασης του Ν.Π. «Σχολική Επι¬ 
τροπή Δημοτικού Σχολείου Νίκης και Δημοτικού Σχολείου 
Αχίλλειου Νίκης» Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 
(Δ.Κ.Κ.). 

2. Τις διατάξεις του Π.Δ.-331/1983 «Μεταβίβαση αρμοδιο¬ 
τήτων του Υπουργού. Εσωτερικών στους Νομάρχες». 

3. Τις διατάξεις του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις». 

4. Την αριθ. 25360/1990 απόφασή μας που δημοσιεύτηκε 
στο ΦΕΚ 835/Β’/1990 περί συστάσεως Ν.Π: στη Κοινότητα 
Νίκης με την επωνυμία «ΣχολικήΈπιτροπή Δημοτικού Σχολείου 
Νίκης και Δημοτικού Σχολείου Αχίλλειου Νίκης». 

5. Την αριθ. 29/1991 απόφαση του Κοινοτικού Συμβουλίου 
Νίκης, αποφασίζουμε: 

Τροποποιούμε την αριθ. 25360/1990 απόφασή μας που δη- 
μοσιεύθηκε στο ΦΕΚ 835/Β'/1990 περί συστάσεως του Ν.Π. 
«Σχολική Επιτροπή Δημοτικού Σχολείου Νίκης και Δημοτικού 
Σχολείου Αχίλλειου Νίκης» και ορίζουμε ότι στο εξής το ανωτέρω 
Ν.Π.: 

α) Θα έχει την επωνυμία «Σχολική Επιτροπή Δημοτικού Σχο¬ 
λείου - Νηπιαγωγείου Νίκης και Δημοτικού Σχολείου Αχίλλειου 
Νίκης». 

β) θα διοικείται από 9μελές διοικητικό συμβούλιο αποτελού- 
μενο από: 

1. Τον εκάστοτε Πρόεδρο της Κοινότητας ως Πρόεδρο του 
Συμβουλίου. 

2. Τον εκάστοτε Δ/ντή του Δημοτικού Σχολείου Νίκης ' 

3. Τον εκάστοτε Δ/ντή του Δημοτικού Σχολείου Αχίλλειου Νί- 
κης. 

4. Την Δ/ντρια του Νηπιαγωγείου Νίκης. 

5. Τον εκάστοτε εκπρόσωπο του Συλλόγου Γονέων και Κηδε- 
μόνών του Δημοτικού Σχολείου Νίκης.. . 

6. Τον εκάστοτε εκπρόσωπο του Συλλόγου Γονέων.και Κηδε¬ 
μόνων του Δημοτικού Σχολείου Αχίλλειου. * 

7. Ένα δημότη ή κάτοικο Νίκης που ορίζεται από το Κοινοτ. 
Συμβούλιο. 

8. Δύο δημότες ή κατοίκους Αχίλλειου που ορίζονται από το 
Κοινοτικό Συμβούλιο. Δεν έχει συσταθεί Σύλλογος Γονέων και 
Κηδεμόνων του Νηπιαγωγείου Νίκης. 

Κατά τα λοιπά ισχύει η αριθ. 25360/1990 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 19 Σεπτεμβρίου 1991 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

Αριθ. ΕΣ 11251 (11) 

Σύσταση ίδιου νομικού προσώπου στην Κοινότητα Περίστασης Ν. 
Πιερίας με την επωνυμία «Νεκροταφείο Κοινότητας Περιστά- 
σεως». 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδι- 
κοποίηση σε ενιαίο κείμενο νόμου με τίτλο «Δημοτικός και Κοινο¬ 
τικός Κώδικας». 

2. Την αριθ. 44/28.5.1991 απόφαση του Κοινοτικού Συμ¬ 
βουλίου Περίστασης, για τη σύσταση ίδιου Κοινοτικού Νομικού 
Προσώπου, με την επωνυμία «Νεκροταφείο Κοινότητας Περιστά- 
σεως», αποφασίζουμε: 

1. Συνιστούμε στην Κοινότητα Περίστασης ίδιο νομικό Κοινο¬ 
τικό Νομικό Πρόσωπο με την επωνυμία «Νεκροταφείο Κοινότη¬ 
τας Περιστάσεως». 

2. Σκοποί του Νομικού Προσώπου είναι: 
α) Η χάραξη και αρίθμηση των τάφων 

β) Η ταφή και εκταφή των νεκρών να γίνεται με τάξη 
γ) Η κατασκευή τάφων κατά την κρίση του Νομικού Προσώ¬ 
που. 

δ) Ο ευπρεπισμός και η καθαριότητα εν γένει του Νεκροτα- 
φειακού χώρου. ' 

3. Το Νομικό Πρόσωπο διοικείται από 7μελές Διοικητικό 
Συμβούλιο, αποτελούμενο από τους: 

α) Τον εκάστοτε Πρόεδρο της Κοινότητας, ως Πρόεδρο, 
β) Δύο (2) Κοινοτικούς Συμβούλους, 
γ) Τον εκάστοτε ιερέα του Ι.Ν. Αγίου Γεωργίου Περιστάσεως. 
δ) Τον εκάστοτε Διευθυντή του Γυμνασίου Περιστάσεως. 
ε) Δύο κατοίκους, δημότες. 

4. Η θητεία των μελών του Διοικητικού Συμβουλίου ακολου¬ 
θεί την κοινοτική περίοδο. 

Η θητεία των μελών λήγει με την λήξη της Κοινοτικής περιό¬ 
δου. 

Το Διοικητικό Συμβούλιο εκλέγει Αντιπρόεδρο και Γραμμα¬ 
τέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, σύμφωνα με τις 
ανάγκες που προκύπτουν με τις μικροεργασίες που πρέπει να γί¬ 
νονται. 

β) Κάθε είδους εισφοράς, δωρεάς, κληρονομιάς, κληροδο¬ 
σίας. 

γ) Εισπράξεις από το αντίτιμο των παρεχομένων πραγμάτων 
ή υπηρεσιών. 

δ) Πρόσοδοι από την περιουσία του. 

6. Περιουσία ιδιόκτητη δεν υπάρχει. Παραχωρείται από την 
Κοινότητα στο Νομικό Πρόσωπο ή χρήση αγροτεμαχίου έξι (6) 
περίπου στρεμμάτών, που λειτουργεί ήδη ως νεκροταφείο. 

7. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον Αντιπρόεδρο. 

Η απόφαση αιπή να δημοσιευθεί στην Εφημερίδα της Κυβερνήσεως. 

Κατερίνη, 16 Σεπτεμβρίου 1991 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 


Αριθ. 13444 (12) 

Μεταβίβαση κυριότητος κοινοχρήστων εκτάσεων στην Κοιν. 

Στρυμονοχωρίου Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 
«περί διοικητικής αποκεντρώσεως» όπως συμπληρώθηκαν με τις 
διατάξεις των άρθρων 1 και 4 του Ν.Δ. 532/70 «περί συμπλη- 
ρώσεως των διατάξεων περί διοικητικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμέ- < 
νων υπέρ του Τπουργού και των Περιφερειακών Αρχών διανο- 
μαρχιακού επιπέδου αρμοδιοτήτων επί θεμάτων του Υπουργείου 
Γεωργίας». 

3. Το Β.Δ. αριθ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονμίας επί θεμάτων Γε¬ 
ωργίας Συμβουλίων». 

4. Τηνυπ’ αριθ. ΕΣ/1533/90 απόφασή μας με την οποία πα¬ 
ρέχεται στο Δ/ντή Γεωργίας η εξουσία υπογραφής σε ορισμένα 
από τα αντικείμενά μας. 

5. Την υπ’ αριθ. 43/91 απόφαση του Κοινοτικού Συμβουλίου 
Στρυμονοχωρίου, με την οποία ζητάει η Κοινότητα την μεταβί¬ 
βαση κατά κυριότητα των κοινοχρήστων χώρων του συν/σμού. 

6. Τα κτηματολογικά στοιχεία της οριστικής διανομής και ρυ¬ 
μοτομίας έτους 1978 του συν/σμού Στρυμονοχωρίου. 

7. Τις διατάξεις του άρθρου 164 του Αγροτικού Κώδικα, απο¬ 
φασίζουμε: 

Μεταβιβάζουμε κατά πλήρη νομή και κυριότητα στο Νομικό 
Πρόσωπο της Κοινότητας Στρυμονοχωρίου τις παρακάτω κοινό¬ 
χρηστες εκτάσεις της οριστικής διανομής και ρυμοτομίας έτους 
1978 του ομώνυμου συν/σμού: 

1. Ο.Τ. 2 αριθ. 20 εκτ. 00,65 τ.μ. κοινή αυλή 

2. Ο.Τ. 3 αριθ. 33 εκτ. 00,40 τ.μ. κοινή αυλή 

3. Ο.Τ. 40 αριθ. 312 εκτ. 00,90 τ.μ. κοινή αυλή 

4. Ο.Τ. 40 αριθ. 255 εκτ. 0,190 τ.μ. κοινή αυλή 

5. Ο.Τ. 22 αριθ. 188 εκτ. 0,120 τ.μ. κοινή αυλή 

6. Ο.Τ. 23 αριθ. 196 εκτ. 0,160 τ.μ. κοινή αυλή 

7. Ο.Τ. 24 αριθ. 201 εκτ. 1502 τ.μ. Πάρκο 

8. Ο.Τ. 39 αριθ. 307 εκτ. 0,911 τ.μ. Πλατεία 

9. Ο.Τ. 8 αριθ. 70 εκτ. 16.524 τ.μ. Γυμναστήριο 

10. Ο.Τ. 12.824 τ.μ. Δρόμος 

83.066 τ.μ. Δρόμος 
0,729 τ.μ. Αποτμήσεις 

Στα ανωτέρω μεταβιβαζόμενα η Κοινότητα Στρυμονοχωρίου 
αποκτά νομή και κυριότητα χωρίς την υποχρέωση καταβολής τι¬ 
μήματος ή άλλης αποζημίωσης. 

Η παρούσα απόφαση σύμφωνα με τις διατάξεις της παρ. 5 του 
άρθρου 164 του Αγροτικού Κώδικα, επέχει θέση οριστικού τί¬ 
τλου κυριότητας και μεταγράφεται ατελώς στα οικεία βιβλία του 
Υποθηκοφύλακα Σιντικής μετά την δημοσίευσή της στην Εφημε¬ 
ρίδα της Κυβέρνησης, με την φροντίδα του Προέδρου της Κοινό¬ 
τητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 17 Σεπτεμβρίου 199 

Με εντολή Νομάρχη 
Η Διευθύντρια 
I. ΓΑΒΡΙΗΛΙΔΟΥ 

- + - 

Αριθ. Τ,Τ. 19466 (13) 

Υπαγωγή του προσωπικού της Κοινότητας Πρασσέ Ν. Χανιών 
στις διατάξεις του Α' μέρους Ν. 1188/81. 

Ο ΝΟΜΑΡΧΗΣ ΧΑΝΙΩΝ 

Με την 19466/20.9.91 απόφαση του Νομάρχη Χανιών, που 
εκδόθηκε σύμφωνα με τις διατάξεις του άρθρου 3 του Ν. 
1188/81 και ύστερα από την σύμφωνη γνωμοδότηση του αρμό- 

δίου Τπηρ. Συμ/λίου της Νομαρχίας, έγινε η υπαγωγή του προ¬ 
σωπικού της Κοινότητας Πρασσέ στις διατάξεις του Α' μέρους 
του Ν. 1188/81, επειδή συντρέχουν οι νόμιμες προϋποθέσεις. 

Χανιά, 20 Σεπτεμβρίου 1991 
Με εντολή Νομάρχη 
Ο Διευθυντής κ.α.α. 

ΕΜΜ. ΚΑΤΣΑΝΕΒΑΣ 

--*- 

Αριθ. Τ.Τ. 19464 (14) 

Υπαγωγή του προσωπικού της Κοινότητας Λουσακιών Ν. Χα¬ 
νιών στις διατάξεις του Ν. 1188/81; 

Ο ΝΟΜΑΡΧΗΣ ΧΑΝΙΩΝ 

Με την 19464/20.9.91 απόφαση του Νομάρχη Χανιών, που 
εκδόθηκε σύμφωνα με τις διατάξεις του άρθρου 3 του Ν. 
1188/81 και ύστερα από την σύμφωνη γνωμοδότηση του αρμο¬ 
δίου Τπηρ. Συμ/λϊου της Νομαρχίας, έγινε η υπαγωγή του προ¬ 


σωπικού της Κοινότητας Λουσακιών στις διατάξεις του Α’ μέρους 
του Ν. 1188/81, επειδή συντρέχουν οι νόμιμες προϋποθέσεις. 

Χανιά, 20 Σεπτεμβρίου 199 

Με εντολή Νομάρχη 
Ο Διευθυντής κ.α.α. 

ΕΜΜ. ΚΑΤΣΑΝΕΒΑΣ 
- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στη Δγ/18654/18.6.91 απόφαση Υπουργού Υγείας Πρό¬ 
νοιας και Κοινωνικών Ασφαλίσεων, που δημοσιεύθηκε στο (ΦΕΚ 
568/Β'/25,7.91), στο μέρος που αφορά το μικροβιολογικό 
τμήμα, γίνεται η παρακάτω διόρθωση: 

Από το λανθασμένο: Επιμ. Α' μέχρι του ποσού το οποίο αντι¬ 
στοιχεί σε εννέα (9) εφημερίες. 

Στο σωστό: Επιμ. Α’ και Επιμ. Β’ μέχρι του ποσού το οποίο 
αντιστοιχεί σε εννέα (9) εφημερίες. 

(Από το Υπ. Υγείας, Πρόνοιας και Κοιν. Ασφαλίσεων) 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες Του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙΕΧ 

104 32 

22.3211 ΥΡΕΤ ΟΠ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρίου 25 τηλ.: 52.39.762 
·* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

Δρχ. 

β) 

» 

» 

» 

Β’ 

» 

19.000 

» 

γ) 

» 

» 

» 

Γ 

» 

6.000 

» 

δ) 

» 

» 

» 

Δ' 

» 

18.000 

» 

ε) 

» 

» 

» 

Αναπτυξιακών Πράξεων 


12.000 

» 

στ) 

» 

» 

» 

Ν.Π.Δ.Δ. 

» 

6.000 

» 

ζ) 

» 

» 

» 

ΠΑΡΑΡΤΗΜΑ 

» 

3.000 

» 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

» 

θ) 

» 

» 

» 

Αν. Ειδικού Δικαστηρίου 

» 

1.500 

» 

ι) 

» 

» 

» 

Α.Ε. & Ε.Π.Ε. 

» 

40.000 

» 

ια) 

Για 

όλα 

τα Τεύχη 

» 

85.000 

» 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





